Arne Selvik

Arne Selvik (født 27. juli 1947) er en norsk siviløkonom fra Norges Handelshøyskole (NHH) og cand. polit. (sosiologi) fra Universitetet i Bergen, kommunikasjonsdirektør, fagbokforfatter og redaktør. Siden 1993 har han vært seniorkonsulent,  fagredaktør for forskningsmagasinet  NHH Bulletin, programdirektør for Solstrandprogrammet for Senior Executives 2000-2005 og medlem av  staben i Solstrandprogrammet fra 2006 til 1012. Han har skrevet en rekke bøker og artikler om ledelse.

Han har vært styreleder for Styreakademiet i Norge, fagredaktør for styrearbeid i Magma Econas tidsskrift for økonomi og ledelse, Magma, og skrevet flere bøker og artikler innen fagfeltet. Han driver pr 2015 et eget konsulentselskap, Arne Selvik Consulting, som tilbyr foredrag, kurs og utvikling innen ledelse, organisasjon og styrearbeid.Arne Selvik har vært styreleder for Stiftelsen Litteraturhuset i Bergen siden 2015. Han er styremedlem i Tidsbanken AS.

Internasjonalt arbeid 
Selvik har representert Norge som medlem i OECDs Ad Hoc Expert Group on Technology and International Competitiveness i Paris og var viseformann under FNs Economic Commission for Europe's konferanse for Economic Cooperation and Transfer of Technology i Warszawa. Han var styreleder I fire år for Scandinavian Underwriters Agency (SCUA) og deres datterselskaper i Japan, USA, Belgia, Nederland og Tyskland. De siste årene har han formidlet norske erfaringer med kvotering av kvinner til ASA-styrer i Underhuset i det britiske parlamentet, Universitetet i Edinburgh, konferansen til Young Foundation & Rothschild Foundations Gender Futures i Buckinghamshire og på WE 2015-konferansen i Reykjavík. Han har også vært foredragsholder for Europakommisjonens DG Connect om ledelse på hjernen.

Tidligere stillinger og arbeid 
 Administrasjonsdirektør i Bergen kommune (1991-1993). 
 Direktør på Industriøkonomisk institutt/Næringsøkonomisk institutt (1978-1990). 
 Prosjektleder på Industriøkonomisk Institutt (1977-78). 
 Universitetslektor på Universitetet i Bergen (1977). 
 Gjesteprofessor ved Universitetet i Wisconsin (1975-1976). 
 Prosjektkoordinator for Gyllenhammargruppen (1984-1985).
 Meklingsmann hos Riksmeklingsmannen (1986-1990).

Bibliografi 
 2013: Ledelse på hjernen- med hodet på jobb. Bergen: Fagbokforlaget.
 2012: Flyvetanker. Oppturer og dypdykk i liv og ledelse. Bergen: Fagbokforlaget. 
 2005: Omgitt av løgnere. Om ærlige tilbakemeldinger til ledere. Bergen: Fagbokforlaget, og København: Akademisk Forlag, 2007.
 2002: Veier til (og fra) ledelse. Sammen med Tore Hillestad og Per Tronsmo. Bergen: Fagbokforlaget.
 2009: Styreverden. Bergen: Fagbokforlaget.
 2019: Styreverden. 2. utgave, Bergen: Fagbokforlaget
 2020: Døden - minutt for minutt. Roman. Bergen: Bodoni Forlag.
 2022: Den digitale styreverden. Med Tarjei Alvær Heggernes. Bergen: Fagbokforlaget.

Referanser

Eksterne lenker 
 Personlig nettsted for konsulentvirksomhet

Norske siviløkonomer
Fødsler i 1947